# Νιούτ Γκίνγκριτς

| Νιούτ Γκίνγκριτς  Newt Gingrich |
| --- |
|  |
| 50ος Πρόεδρος της Βουλής των Αντιπροσώπων των ΗΠΑ |
| **Περίοδος** 3 Ιανουαρίου 1995 – 3 Ιανουαρίου 1999 |
| Προκάτοχος | Τομ Φόλεϊ |
| Διάδοχος | Ντένις Χάστερτ |
| Υφηγητής της Μειοψηφίας της Βουλής των Αντιπροσώπων των ΗΠΑ |
| **Περίοδος** 20 Μαρτίου 1989 – 3 Ιανουαρίου 1995 |
| Ηγέτης | Ρόμπερτ Μισέλ |
| Προκάτοχος | Ντικ Τσέινι |
| Διάδοχος | Ντέιβιντ Μπόνιορ |
| Μέλος της Βουλής των Αντιπροσώπων των ΗΠΑ για την 6η περιφέρεια της Τζόρτζια |
| **Περίοδος** 3 Ιανουαρίου 1979 – 3 Ιανουαρίου 1999 |
| Προκάτοχος | Τζον Φλιντ |
| Διάδοχος | Τζόνι Ίζακσον |
| Προσωπικά στοιχεία |
| Γέννηση | 17 Ιουνίου 1943 (1943-06-17), Χάρρισμπεργκ, Πενσυλβάνια, ΗΠΑ |
| Υπηκοότητα | Ηνωμένες Πολιτείες Αμερικής |
| Πολιτικό κόμμα | Ρεπουμπλικανικό Κόμμα |
| Σύζυγος | Callista Gingrich (από 2000) Marianne Ginther (1981–2000) |
| Σπουδές | Πανεπιστήμιο Έμορι (έως 1965) Πανεπιστήμιο Τουλέιν (έως 1968) Baker High School (έως 1961) Πανεπιστήμιο Τουλέιν (έως 1971) Baker High School Tulane University School of Liberal Arts Georgia College & State University |
| Επάγγελμα | πολιτικός μυθιστοριογράφος συγγραφέας καθηγητής (1970–1978) ιστορικός |
| Βραβεύσεις | Doublespeak Award (1997) Doublespeak Award (1995) Πρόσωπο της χρονιάς (1995) |
| Υπογραφή |  |
| Ιστοσελίδα |  |
|  Σχετικά πολυμέσα |
|

Ο **Νιούτον Λερόι Γκίνγκριτς** (αγγλικά: *Newton Leroy Gingrich* né *McPherson*, 17 Ιουνίου 1943), είναι Αμερικανός πολιτικός, ακαδημαϊκός και συγγραφέας, που υπηρέτησε ως 50ος Πρόεδρος της Βουλής των Αντιπροσώπων των Ηνωμένων Πολιτειών, από τον Ιανουάριο του 1995 έως τον Ιανουάριο του 1999. Επίσης, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 6η κογκρεσιακή περιφέρεια της πολιτείας της Τζόρτζια, από το 1979 έως το 1999. Είναι μέλος του Ρεπουμπλικανικού Κόμματος.

Διατέλεσε επίσης, ηγέτης της Ρεπουμπλικανικής Διάσκεψης της Βουλής των Αντιπροσώπων, από το 1995 έως το 1999, καθώς και ως Υφηγητής της Μειοψηφίας της Βουλής των Αντιπροσώπων, από το 1989 έως το 1995.

Εξελέγη πρώτη φορά στο Κογκρέσο των Ηνωμένων Πολιτειών, κατά τις εκλογές του 1978, με ποσοστό 54.4% έναντι 45.6% του τότε Δημοκρατικού ανθυποψήφιού του. Επανεκλεγόταν συνεχώς έως τις εκλογές του 1998. Παρότι το 1998 επανεξελέγη, στις 3 Ιανουαρίου 1999, παραιτήθηκε και από πρόεδρος της Βουλής και από μέλος της Βουλής, ύστερα από πιέσεις από πολλούς Ρεπουμπλικανούς βουλευτές.

## Βιογραφία

Ο Γκίνγκριτς, γεννήθηκε ως Νιούτον Λερόι ΜακΦέρσον, γεννήθηκε τον Ιούνιο του 1943 στο Χάρρισμπεργκ της Πενσυλβάνια, όπου μεγάλωσε τα πρώτα του χρόνια. Η μητέρα του το 1946, παντρεύτηκε τον Ρόμπερτ Γκίνγκριτς, ο οποίος υιοθέτησε τον Νιούτον. Από το 1956 έως το 1960, έζησε με την οικογένειά του, στην Ορλεάνη της Γαλλίας, και στην Στουτγκάρδη της Γερμανίας. Το 1960, επέστρεψε στις Ηνωμένες Πολιτείες, και εγκαταστάθηκαν στο Κολόμπους της Τζόρτζια. Από την εφηβική του ηλικία, ενδιαφερόταν για την πολιτική και την ιστορία.

Το 1961, αποφοίτησε από το Λύκειο "Baker High School" στο Κολόμπους της Τζόρτζια. Σπούδασε Ιστορία στο Πανεπιστήμιο Έμορι στην Ατλάντα, λαμβάνοντας πτυχίο (BA) το 1965. Στη συνέχεια, πραγματοποίησε μεταπτυχιακές και διδακτορικές σπουδές πάνω στην Ευρωπαϊκή Ιστορία στο Πανεπιστήμιο Τουλέιν στη Νέα Ορλεάνη, λαμβάνοντας μεταπτυχιακό δίπλωμα (MA) το 1968 και διδακτορικό δίπλωμα (PhD) το 1971.

Δίδαξε ως καθηγητής, ιστορία και γεωγραφία στο Πανεπιστήμιο της Δυτικής Τζόρτζια κατά την δεκαετία του 1970.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Νιούτ Γκίνγκριτς στο Wikimedia Commons